64 
mus her optræde som en meget væsentlig Bestanddel af Føden. 
I 663 undersøgte Klumper fandtes Levninger af 1835 Hvirveldyr, 
hvoraf 59 vare Fugle (heraf mindst 43 Passer domesticus). Af 
Pattedyrene vare 766 eller ca. 40 pCt. Spidsmus, af hvilke der 
som nævnt hos de øvrige Ugler tilsammentagne kun fandtes 2 pCt. 
Paafaldende er ogsaa det store Antal Husmus 359 eller ca. 20 pCt., 
medens de hos de andre Arter kun udgjøre mellem 3 og 4 pCt. 
Biller synes Sløruglen kun i ringe Grad at fortære. 
Et Spørgsmaal bliver det nu, om man af Uglernes Gylp faar 
fuldstændig Oplysning om deres Føde, eller om de muligvis for en 
Del leve af Dyr, hvoraf der i Gylpen ingen Rester findes, dels 
Dyr uden Ben- eller Chitinskelet, dels Hvirveldyr saa store, at 
Uglerne kun fortære deres bløde Dele, men ikke sluge Knoglerne 
med. Det er muligt endog ret rimeligt, at Uglerne tage en Del 
lavere Dyr, f. Ex. Natsommerfugle, hvoraf ingen eller kun ukjende- 
lige Rester findes i Gylpen. Derimod viser Gylpen utvivlsomt 
med stor Nøjagtighed, hvilke Hvirveldyr Uglerne leve af; thi selv 
af ikke helt smaa Pattedyr, f. Ex. Husrotte og Muldvarp og Fugle, 
f. Ex. Allike, findes, endda ret store, Knogler, bl. a. hele Bækken¬ 
partiet af sidstnævnte Fugl; Gylpens Indhold af Hvirveldyr stem¬ 
mer ogsaa godt overens med hvad man ved om Uglernes Føde ad 
anden Vej f. Ex. ved at undersøge de Forraad af Dyr, Uglerne 
samle i deres Reder, medens de have Unger. Der synes altsaa 
ikke at være nogen Grund til at tro andet, end at Uglernes Gylp 
virkelig giver et tro Billede af deres Føde. 
En Undersøgelsesrække som den her foretagne kan foruden at 
oplyse det, som er Hovedformaalet nemlig Uglernes Føde, ogsaa give 
Oplysning i en helt anden Retning nemlig om Sinaapattedyrenes 
Forekomst og Udbredelse i Danmark; paa Forhaand kunde man 
ikke vente, at der i saa Henseende skulde bringes synderligt andet, 
